3.6 “Axborot-kutubxona sohasidagi ilg‘or xorijiy tajribalar”
3.6.1-mavzu. Rivojlangan mamlakatlardagi raqamli kutubxonalar faoliyati (4 soat amaliy mashg‘ulot)

Rivojlangan mamlakatlardagi raqamli kutubxonalar. Raqamli kutubxona
loyihasining maktab kutubxonachilari uchun qulayliklari.

Reja:
1. Raqamli kutubxonalarning rivojlanishi
2. Maktab kutubxonachilari uchun raqamli kutubxona qulayliklari
 
 “SCORE” -metodi
Mavzu: Rivojlangan mamlakatlardagi raqamli kutubxonalar faoliyati
Muammo:_ Raqamli kutubxonalar  tashkil etishda uchraydigan muammolar
(bugungi kunda bu muammolar keltirib chiqarilishi choralari haqida)
Simptom (S-simptom)-______________________________________________
Bu muammolarning belgilari (belgisi) qanday?
Sabablari (S-sause)-________________________________________________
Bu muammolar kelib chining sabablari qanday?
Natifasi (O-natija)-_________________________________________________
Bu muammolarning oldini olish uchun kutilayotgan natija yoki nima?
Resurslar (R-resurslar)-_____________________________________________
Qanday resurs muammolarga yordam beradi
Samarasi (E-effekt)-_________________________________________________
Bu maqsadga erishish uzoq kutilgan qanday samaraga olib keladi.
Raqamli kutubxonalar – bu axborotni saqlash, tartibga solish, taqdim etish va unga kirishni ta’minlash jarayonlarida zamonaviy raqamli texnologiyalardan foydalanadigan kutubxonalar. Rivojlangan mamlakatlar, jumladan, AQSh, Yaponya, Buyuk Britaniya, Germaniya kabi davlatlar raqamli kutubxonalarga katta e’tibor qaratib, ularning faoliyatini kengaytirish, zamonaviy texnologiyalarni joriy etish va foydalanuvchilar uchun qulayliklar yaratish bilan shug'ullanishmoqda. Ushbu mamlakatlarda raqamli kutubxonalarning asosiy maqsadi axborot resurslarini elektron shaklda taqdim etish, bilimlarni keng jamoatchilikka etkazish, ta’lim jarayonini rivojlantirish va yangi texnologiyalarni kutubxona faoliyatiga kiritishdir.

1. Raqamli kutubxonalarning rivojlanishi
Rivojlangan mamlakatlarda raqamli kutubxonalar faoliyatining asosiy yo‘nalishlari quyidagilardan iborat:
Raqamli kutubxonalar foydalanuvchilarga elektron formatda kitoblar, ilmiy jurnallar, maqolalar va boshqa axborot resurslarini taqdim etadi. Bu resurslar kutubxonaga foydalanuvchilarni masofadan turib, 24/7 foydalanishga imkon beradi.
Rivojlangan mamlakatlar raqamli kutubxonalarning rivojlanish faoliyatini kuzatar ekanmiz, raqamli kutubxonalar yaratish bo‘yicha ko‘pgina boshiang‘ich loyihalar dastlab madaniy merosni saqlashga yo‘naltirilgani, keyingi bosqichlarda ijtimoiy gumanitar, matematika va boshqa ko‘pgina sohalarga e’tibor qaratilgani, bularning orasida, ayniqsa, tarixiy hujjatlarni raqamlashtirish muhim o‘rin tutgani haqida xulosaga kelish mumkin. Shuningdek, raqamli kutubxonalarni rivojlanishi bilan ko‘pgina jabhalar qamrab olina boshlagan. 
Kutubxonalarda mavjud qadimiy kolleksiyalarni internet orqali foydalanishga taqdim etish orqali tadqiqotchilar, keng ommani bahramand etish kabi maqsadni ko‘zlaganlar ko‘pgina raqamli kutubxonalar loyihasi milliy kutubxonalarning milliy tillardagi kolleksiyalariga bag‘ishlangan, bu albatta o‘z navbatida barcha tillar va madaniy qadriyatlarni saqlanishiga xizmat qiladi.  
Shu bilan bir qatorda boshqa til va madaniy qadriyatlar vakillari uchun foydalanishga taqdim etish maqsadida, umumiy tillarga o‘giriladigan sahifalarning mavjud bo‘lishiga e’tibor qaratilgan. Bunda asosan, qadimda yaratilgan noyob kitoblar, qimmatbaho materiallarga alohida e’tibor qaratilishi, raqamlashtirish obyekti bo‘lib: noyob kitoblar, qadimiy qolyozmalar tanlangani ahamiyatlidir. 
Danil Grinshteyn va Raqamli kutubxona Federatsiyasining (DLF) sobiq direktori Syuzanna Ye Torinlar tomonidan yozilgan “Raqamli kutubxona: biografiyasi” kitobida raqamli kutubxona rivojlanishi 3 bosqichga bo‘linadi: yosh raqamli kutubxona, o‘rta yoshdagi raqamli kutubxona va yetuk raqamli kutubxona.
Mazkur material AQSHdagi DLF tashkiloti vakillarini so‘rovnomasi asosida yaratilgan bo‘lsada, Yevropadagi raqamli kutubxonalar rivojlanishining analogik rivojlanish bosqichlaridan o‘tdi. Kutubxonalarni raqamlashtirish bo‘yicha deyarli barcha loyihalar o‘tgan asr oxirida yakunlandi. Bugungi kunda ham bu borada tadqiqotlar davom etmoqda, shu kabi loyihalar qo‘llab quvvatlanib, o‘z amaliy davomiga ega bo‘lmoqda. Yevropada raqamli kutubxonalar kutubxonalarning axborot infrastrukturasiga aylandi. O‘zaro bog‘liqligi, ko‘ptilliligi, multimedialiligi Yevropa raqamli kutubxonalari foliyatining tendensiyasiga aylandi.
Rivojlangan mamlakatlar raqamli kutubxonalari tarixiy hujjatlar, arxiv materiallari, san’at asarlari, foto va videolarni raqamlashtirib, ularga kirishni ta’minlaydilar. Bu, ayniqsa, madaniy merosni saqlash va uni keyingi avlodlarga etkazishda muhim ahamiyatga ega. 
 Kutubxonalar raqamli platformalarda foydalanuvchilarga interaktiv xizmatlarni taklif etadi. Masalan, onlayn konsultatsiyalar, ilmiy izlanishlar bo'yicha yordam, elektron kitoblarni o‘qish imkoniyatlari mavjud.
Raqamli kutubxonalar o‘zlarining boshqaruv tizimlari yordamida axborot resurslarini samarali tarzda saqlash, tartibga solish va foydalanuvchilarga taqdim etishni osonlashtiradi. Bu tizimlar yordamida kutubxonalar o‘z ma’lumotlarini tez va to‘g‘ri yangilab borishlari mumkin.Ilmiy va ta’limiy resurslarni taqdim etuvchi onlayn ma’lumotlar bazalari, kutubxona foydalanuvchilariga o‘z bilimlarini kengaytirish imkoniyatini yaratadi.
Raqamli kutubxonalar – bu an'anaviy kutubxonalarni raqamli texnologiyalar yordamida rivojlantirish orqali axborot va bilimlarni onlayn tarzda taqdim etish imkonini beruvchi platformalardir. Raqamli kutubxonalar fizik muhitdan tashqari, internet orqali keng auditoriyaga xizmat ko'rsatadi. Ularning rivojlanishi, asosan, axborot texnologiyalarining yuksalishi va internetning keng tarqalishi bilan bog'liq. Dastlabki bosqichlarda kutubxonalar faqat ma'lum bir elektron resurslarni taqdim etgan bo'lsa, bugungi kunda ular butun bir xalqaro axborot tarmog'iga aylanishdi. Har qanday foydalanuvchi, qayerda bo'lishidan qat'iy nazar, raqamli kutubxona orqali o'quv materiallarini olish, ilmiy ishlarni o'rganish yoki turli sohalarda izlanishlar o'tkazish imkoniyatiga ega. Raqamli kutubxonalarda taqdim etiladigan elektron resurslar turli shakllarda bo'lishi mumkin. Ulardan ba'zilari quyidagilardir: 1. Elektron kitoblar (e-books) – Kitoblar, o'quv qo'llanmalari, ilmiy asarlar va boshqa yozma materiallar raqamli formatda taqdim etiladi. Bu resurslar foydalanuvchiga istalgan vaqtda va istalgan joyda kitob o'qish imkoniyatini beradi. 2. Elektron jurnallar va maqolalar – Ilmiy maqolalar, tadqiqotlar va jurnallar raqamli formatda mavjud. Elektron jurnallar tezda yangilanib, eng so'nggi ilmiy izlanishlar va yangiliklarni taqdim etadi. 
3. Audio va video materiallar – Darslar, ma’ruzalar, konferensiyalar va boshqa o'quv materiallari audio va video shaklida taqdim etiladi. Bu, ayniqsa, masofaviy ta'limda muhim resurs hisoblanadi. 
4. Ma'lumotlar bazalari va onlayn kataloglar – Kutubxonalar foydalanuvchilarga elektron kataloglar va ma'lumotlar bazalariga kirish imkonini beradi, bu esa ma'lumotlarni tezkor qidirish va izlashni osonlashtiradi. 
Raqamli kutubxonalar va elektron resurslar taqdim etayotgan xizmatlar bir qator afzalliklarga ega:
  Keng qamrovli va qulaylik: Elektron resurslar foydalanuvchilar uchun har doim mavjud bo'lib, geografik cheklovlardan qat'iy nazar axborot olish imkonini beradi. 
 Tezkor kirish va izlash: Raqamli kutubxona foydalanuvchiga kerakli materialni tezda qidirish va topish imkoniyatini beradi. Elektron kataloglar va ma'lumotlar bazalarida izlash jarayoni juda tez va samarali bo'ladi.
  Yuqori sifatli va yangilangan materiallar: Raqamli kutubxonalar yangi axborotlarni tezda qamrab oladi va foydalanuvchilarga eng so'nggi materiallarni taqdim etadi. Bu esa ilmiy izlanishlar va ta'limda yangiliklardan xabardor bo'lishni ta'minlaydi. 
 Atrof-muhitga ta'sirni kamaytirish: An'anaviy kutubxonalar kitoblarni saqlash uchun ko'plab jismoniy resurslarga muhtoj bo'lsa, raqamli kutubxonalar atrof-muhitni himoya qilishga yordam beradi, chunki ular qog'oz ishlatishni kamaytiradi va jismoniy saqlash joyini talab qilmaydi. Raqamli kutubxonalar faqat resurslar taqdim etish bilan cheklanmaydi. Ular foydalanuvchilarga bir qator qo'shimcha xizmatlar ham taqdim etadi: 
 Masofaviy o'qish va ta'lim: Elektron kutubxonalar masofaviy ta'limni qo'llab-quvvatlaydi, talabalar va o'qituvchilarga o'zlarining o'qish va o'rganish jarayonlarini masofadan tashkil etish imkonini beradi. 
 Tadqiqot va ilmiy izlanishlar: Ilmiy tadqiqotlar olib borayotgan foydalanuvchilar raqamli kutubxonalardan ma'lumotlarni olish, ilmiy maqolalar bilan tanishish va o'zlarining tadqiqotlarini rivojlantirish uchun zarur resurslarga ega bo'lishadi.
  Axborot xavfsizligi: Raqamli kutubxonalar foydalanuvchilarga axborot xavfsizligini ta'minlashda yordam beradi.
 Foydalanuvchi ma'lumotlari va resurslarga kirish xavfsizligi yuqori darajada ta'minlanadi. Raqamli kutubxonalar va elektron resurslar hozirgi kunda kutubxonachilik sohasining ajralmas qismiga aylangan. Ular an'anaviy kutubxonalar bilan birgalikda bilim va axborot almashish jarayonini sezilarli darajada soddalashtiradi. Yangi texnologiyalar yordamida kutubxonalar nafaqat o'quvchilar va tadqiqotchilar uchun, balki butun jamiyat uchun qimmatli axborot manbai va bilim markaziga aylanishda davom etmoqda. Raqamli kutubxonalar foydalanuvchilarga yanada kengroq imkoniyatlar yaratib, axborot erkinligini va bilim olishni yanada samarali va qulayroq qiladi. Ushbu maqola raqamli kutubxonalarning ahamiyati, turli elektron resurslarning oydalari va kutubxona xizmatlaridagi yangi imkoniyatlar haqida umumiy tasavvur yaratadi. Maqola orqali zamonaviy kutubxonalar va axborot texnologiyalarining o'zaro aloqasi va rivojlanish istiqbollari ham ko'rsatilgan.
2. Maktab kutubxonachilari uchun raqamli kutubxona qulayliklari
Maktab kutubxonachilari uchun raqamli kutubxonalar loyihasi bir qator qulayliklarni taqdim etadi:
Raqamli kutubxonalar o'quvchilarga elektron kitoblar, ta'lim materiallari, interaktiv o‘quv dasturlarini taqdim etib, ta'lim jarayonini yengillashtiradi. Maktab kutubxonachilari o'quvchilarga kerakli materiallarni topishda yordam berishadi, bu esa ta’lim samaradorligini oshiradi.
Raqamli kutubxonalar kutubxona fondlarini jismonan joylashishidan qat’iy nazar, o‘qitish va o‘qish uchun zarur bo‘lgan materiallarni taqdim etadi. Bu, maktab kutubxonasining jismoniy maydoni cheklangan bo‘lsa, foydalidir.
Raqamli kutubxona tizimlari, maktab kutubxonachilari uchun foydalanuvchi xizmatlarini takomillashtirishda yordam beradi. Masalan, o‘quvchilarga kerakli materiallarni tezda topish, ijaraga olish va qaytarish tizimlarini raqamli formatda amalga oshirish mumkin.
Raqamli kutubxonalar maktab kutubxonachilarini yangi texnologiyalarni o‘rganishga va ularni kutubxonada samarali ishlatishga o‘rgatadi. Bu, o‘z navbatida, kutubxona faoliyatining samaradorligini oshiradi.
Raqamli kutubxonalar tomonidan saqlanadigan materiallar va resurslar elektron formatda bo‘lib, ularga onlayn ravishda xavfsiz kirish imkoniyatini yaratadi. Bu, kutubxona materiallarini yo‘qolishidan yoki shikastlanishidan saqlaydi.
Hozirda O‘zbekistonda raqamli kutubxonalar yaratish bo‘yicha bir qator loyihalar bajarilayapti. Xususan, Toshkent axborot texnologiyalari universiteti “Axborotlashtirish va kutubxonashunoslik” ta’lim yo‘nalishi bitiruvchilarining bitiruv malakaviy ishlari va magistrlik dissertatsiyalari doirasida elektron kutubxonalar yaratish metodikasi tadqiq etilib, shoir va yozuvchilar, olim va tadqiqotchilarning elektron kutubxonalarini yaratish, shuningdek, turli fan sohalariga, jumladan, fizika, kimyo, axborot texnologiyalari, mashinasozlik, adabiyotshunoslik, qishloq xo‘jaligi va h.k. 
Sohalarga oid resurslarning to‘liq matnli ma’lumot bazalarini yaratish ishlari amalga oshirilmoqda. Mazkur yaratilgan resurslarini “Ziyonet”, Elektron ta’lim tizimi va Alisher Navoiy nomidagi O‘zbekiston Milliy kutubxonasi axborot resurslarida hamda OTM yoki uning bo‘linmalari saytlari resurslarida joylashtirish ishlari amalga oshirilmoqda. Axborot-kutubxona muassasalari oliy ta’lim muassasalari tarkibiy tuzilmasining bir qismi hisoblanib, oliy ta’limning rivojlanish tendensiyalari bilan hamnafas holda shakllanishi, rivojlanishi hamda zamonaviy ta’lim jarayonida yetakchi o‘rinlardan birini egallashi lozim.
       
“Tushunchalar tahlili” metodi- Maktab kutubxonachilari uchun raqamli kutubxona qulayliklarini tushuntiring.
1. Sizningcha, maktab kutubxonasining raqamli shaklga o‘tishi qanday ijobiy o‘zgarishlar keltiradi?
2. Raqamli kutubxonani yuritishda kutubxonachi qanday asosiy vazifalarni bajarishi kerak?
3. Agar siz maktabda raqamli kutubxona joriy qilmoqchi bo‘lsangiz, nimalarga e’tibor qaratgan bo‘lardingiz?
4. Qanday qilib o‘quvchilarni raqamli kutubxonadan faol foydalanishga jalb qilish mumkin?
                                        Xulosa
[bookmark: _GoBack]Raqamli kutubxonalar rivojlangan mamlakatlar uchun axborot almashinuvi, ta’limni qo‘llab-quvvatlash, madaniy merosni saqlash va yangi texnologiyalarni kutubxona sohasiga joriy etishda muhim vosita hisoblanadi. Maktab kutubxonachilari uchun bu loyihalar ko‘plab qulayliklarni yaratib, ularning ishini yengillashtiradi va ta’lim jarayonini takomillashtiradi. Raqamli kutubxonalar yordamida kutubxonachilar o‘zlarining xizmatlarini takomillashtirishi, foydalanuvchilarga yanada samarali yordam ko‘rsatishi mumkin.

